Ždiaras prie Sazavos
Ždiaras prie Sazavos (ček. Žďár nad Sázavou) – miestas vidurio Čekijoje, Vysočinos krašte, prie Sazavos upės. Rajono centras. Pro miestą eina Prahos–Brno geležinkelis. Plieno pramonė (gamykla ŽĎAS), vystomas turizmas. Veikia Čekijos knygų muziejus, įsikūręs buvusiame kapucinų vienuolyne, pilis, taip pat yra į UNESCO pasaulio paveldo sąrašą įtraukta Šv. Jono Nepomuko bažnyčia.